Alunverket
Store norske leksikon,Økonomi og næringsliv,Næringsliv,Bedrifter og personer,Bedrifter i norsk næringslivshistorie
Alunverket var tidligere et norsk industriselskap. Det ble opprettet i 1737 ved foten av Ekeberg i Gamlebyen i Oslo. Alunverket var et interessentskap med Peter Collett og Peder Leuch som hovedmenn og et av de største foretak i datidens Christiania.
Fra alunskifer utvant verket alun, som ble brukt blant annet til farging av tøy og i garvevirksomhet. Tross privilegier og tollfrihet gikk driften dårlig, og verket måtte innstille etter få år. Forbedringer og utvidelser førte til at driften ble gjenopptatt i 1758 av James Collett og Morten Leuch. I 1776 ble et pottaskekokeri tilknyttet bedriften.I 1806 opprettet daværende eier John Collett en skole for arbeidernes barn. Bedriften ble nedlagt i 1815. Les mer i Store norske leksikon kjemisk industri norsk industrihistorie før 1940